el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el fr el en el el el el el el el el el el el el el el el el el el el el el el el el el el el el el el el el el el el el el el el el el el el el es el el el el el el el el el el el el el
Το Σάντα Τσικίτα είναι μια ελληνική, κωμική κινηματογραφική ταινία, του 1953, σε παραγωγή Μήλλας Φιλμ. Τη σκηνοθεσία την υπέγραψε ο Αλέκος Σακελλάριος και το σενάριο είναι βασισμένο στη θεατρική παράσταση του σκηνοθέτη και του Χρήστου Γιαννακόπουλου οι οποίοι έγραψαν και το κινηματογραφικό σενάριο.
Ο Φώτης Φαγκρής και η Τσικίτα Λόπεζ (θεατρικό)
δεδομένα (π • σ • ε )
Ένας φτωχός, δουλευταράς υπάλληλος, ο Φώτης Φαγκρής (Βασίλης Λογοθετίδης), είναι αρραβωνιασμένος με τη Μαίρη (Ντίνα Σταθάτου), αλλά δεν μπορούν να παντρευτούν ελλείψει χρημάτων. Όλες οι αναποδιές τον βρίσκουν μαζί: η πίεση του αδελφού της Μαίρης να παντρευτούν γρήγορα, γιατί θα τη δώσει σ' άλλον, και ένα γράμμα που του έρχεται από το χωριό του, πως η μητέρα του είναι άρρωστη και χρειάζεται εγχείρηση, τον κάνουνε "να τρέχει και να μη φτάνει". Απευθύνεται παντού για χρήματα, αλλά κανείς δεν του δίνει, ούτε καν το αφεντικό του, ο κύριος Παναγάκος (Θάνος Τζενεράλης). Ώσπου ένας ξάδελφός του, ο Μπάμπης (Στέφανος Στρατηγός), που έχει καμπαρέ, του προτείνει να κάνει λευκό γάμο έναντι χρημάτων με μια Ισπανίδα τραγουδίστρια, την Τσικίτα Λοπέζ (Ίλια Λιβυκού), η οποία κινδυνεύει να απελαθεί. Ο Φώτης δέχεται, αν και σκέφτεται πως αυτό μπορεί να επηρεάσει τη σχέση του με τη Μαίρη.
Η αποχώρηση όμως της Τσικίτας στο εξωτερικό και η ανάρρωση της μητέρας του άνευ εγχείρησης του επιτρέπουν να κρατήσει τα λεφτά που πήρε για να κάνει τον λευκό γάμο και να ζήσει όμορφα τη ζωή του με τη Μαίρη, η οποία δεν μαθαίνει τίποτα για την Τσικίτα. Ευχαριστεί λοιπόν την "Σάντα Τσικίτα", την "αγία" του και προχωρά ευτυχισμένος τη ζωή του.
Βασίλης Λογοθετίδης (Φώτης Φαγκρής)
Ίλια Λιβυκού (Τσικίτα/Ισαβέλλα Λοπέζ, χορεύτρια του καμπαρέ)
Στέφανος Στρατηγός (Μπάμπης Φαγκρής, εξάδελφος Φώτη, ιδιοκτήτης καμπαρέ)
Βαγγέλης Πρωτοπαππάς (Μιχάλης, συνάδελφος Φώτη)
Καίτη Λαμπροπούλου (Μαρκέλα, χορεύτρια του καμπαρέ)
Νίκος Καζής (Ανδρέας Δελακοβίας, πελάτης του καμπαρέ, ερωτευμένος με την Τσικίτα)
Σμάρω Στεφανίδου (μητέρα Ανδρέα)
Θάνος Τζενεράλης (κ/ος Παναγάκος, αφεντικό του Φώτη Φαγκρή και του Μιχάλη)
Μπέμπη Μωραϊτοπούλου (υπάλληλος καμπαρέ)
Ντίνα Σταθάτου (Μαίρη, αρραβωνιαστικιά Φώτη)
Γιώργος Καρέττας (μετρ καμπαρέ)
Η ταινία, πριν βγει στη μεγάλη οθόνη, ήταν θεατρικό έργο των Αλέκου Σακελλάριου και Χρήστου Γιαννακόπουλου, με τον τίτλο «Ο Φώτης Φαγκρής και Η Τσικίτα Λοπέζ». [1] Η παράσταση ανέβηκε στο θέατρο Κεντρικό με την ίδια διανομή ρόλων. [2]
Η ταινία αυτή, όπως και το Δεσποινίς ετών 39 και Ο ζηλιαρόγατος με τους ίδιους πρωταγωνιστές γυρίστηκαν στην Αίγυπτο, στο στούντιο Ναχάς (Nahas) του Καΐρου, [3] ενώ τα γυρίσματα των δύο πρώτων ταινιών διήρκεσαν μόλις τρεις εβδομάδες. [4] Παρ' όλα αυτά, υπάρχουν πλάνα από κεντρικά σημεία της Αθήνας, όπως τα Χαυτεία. [5]
Το 1964 διασκευάστηκε από την Καραγιάννης - Καρατζόπουλος Α.Ε. σε σκηνοθεσία Κ. Καραγιάννη, με τον τίτλο Ο παράς κι ο φουκαράς. Τον ρόλο του Φώτη (στη διασκευή χρησιμοποιήθηκαν διαφορετικά ονόματα) τον υποδύθηκε ο Κώστας Χατζηχρήστος και τον ρόλο της Τσικίτα η Μάρθα Καραγιάννη. [6]
Η ταινία προβλήθηκε στις αίθουσες των κινηματογράφων Αθηνών - Πειραιώς και προαστίων. Συνολικά (τη σεζόν 1953-54) έκοψε 89.572 εισιτήρια. Κατέλαβε τη 2η θέση σε 21 ταινίες της σχετικής λίστας. Κυκλοφόρησε και με τη μορφή DVD στις 5 Ιουνίου 2007. [7]
↑ «Σάντα Τσικίτα - retroDB». www.retrodb.gr. Ανακτήθηκε στις 29 Αυγούστου 2021.
↑ Ίλια, Λακίδου (1999). Η νεοελληνική κωμωδία κατά τη μεταπολεμική περίοδο: η περίπτωση Αλέκου Σακελλάριου - Χρήστου Γιαννακόπουλου. Αθήνα: Πανεπιστήμιο Αθηνών, Τμήμα Θεατρικών Σπουδών. σελ. 75.
↑ «Η δεσποινίς ετών 39, τα ήθη της μιζέριας, το Κάιρο και ο Σακελλάριος... μανάβης». www.gazzetta.gr. Ανακτήθηκε στις 16 Αυγούστου 2021.
↑ «Όταν τα Ελληνικά αστέρια φώτιζαν τις πυραμίδες – Η «Αιγυπτιακή» περίοδος του σινεμά». News2u. 17 Δεκεμβρίου 2020. Ανακτήθηκε στις 29 Αυγούστου 2021.
↑ «Πως τα Χαυτεία μεταφέρθηκαν στην... Αίγυπτο για το Σάντα Τσικίτα». CinemaNews. Ανακτήθηκε στις 29 Αυγούστου 2021.
↑ «Η Σάντα Τσικίτα και ο Άγιος Λογοθετίδης: Ο γύρος του κόσμου σε 1 λεπτό!». Fosonline.gr. Ανακτήθηκε στις 29 Αυγούστου 2021.
↑ «Σάντα Τσικίτα (1953) ⋆ Filmy.gr». Filmy.gr. Ανακτήθηκε στις 29 Αυγούστου 2021.
Αυτό το λήμμα σχετικό με τον κινηματογράφο χρειάζεται επέκταση. Βοηθήστε τη Βικιπαίδεια επεκτείνοντάς το!.